酬子壽謝宮使七夕見寄
作者：釋居簡
朝代：宋

paragraphs: 吾門開康莊，吾心洞秋旻。
泓澄湛無底，方寸無涯津。
美人隔秋水，數月一合并。
昨宵七月七，游子脚不停。
仰看烏鵲橋，遥盼牛女星。
籲天致私禱，席地羅廣庭。
乞巧問天孫，逐物昧己靈。
齊東田野間，語言殊不經。
夫何古猶今，競作奔奔鶉。
玉霄眇空闊，銀漢橫青冥。
不須賦解嘲，且復歌閑情。